wickkiey/tamil-wikipedia-chunked huggingface dataset:
# வர்த்தமான் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | ரவி ரஞ்சன் சட்டோபாத்யாய் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | கோகன் தாசு | } |  |
# எமியீட்ரைட்டு

**எமியீட்ரைட்டு** (*Hemihedrite*) என்பது Pb<sub>10</sub>Zn(CrO<sub>4</sub>)<sub>6</sub>(SiO<sub>4</sub>)<sub>2</sub>(F,OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய ஈய துத்தநாக குரோமேட்டு சிலிக்கேட் கனிமமாக இக்கனிமம் வகைப்படுத்தப்படுகிறது. மேலும், தாமிரத்தின் ஒப்புமையான இராணைட்டுடன் ஒரு தொடரை உருவாக்குகிறது. என்ற குறியீட்டால் அடையாளப்படுத்துகிறது.
# எமியீட்ரைட்டு

## கண்டுபிடிப்பு

அமெரிக்காவின் அரிசோனாவின் பினல் மாகாணத்திலுள்ள தோர்டில்லா மலைகளில் உள்ள புளோரன்சு ஈய வெள்ளி சுரங்கத்தில் 1967 ஆம் ஆண்டு எமியீட்ரைட்டு முதன்முதலில் காணப்பட்டது. இதன் படிகங்களின் அரைமுக உருவமைப்பிற்காக எமியீட்ரைட்டு எனப் பெயரிடப்பட்டது.  
அரிசோனாவில் உள்ள பல சுரங்க மாவட்டங்களிலிருந்தும், நெவாடாவில் உள்ள ஒரு சுரங்க மாவட்டத்திலிருந்தும் கிடைப்பதாகப் பதிவாகியுள்ளது. சிலியின் அண்டோபகாசுட்டா பகுதி மற்றும் ஈரானின் எசுபகான் மாகாணத்தின் அனராக்கு மாவட்டத்திலிருந்தும் கிடைப்பதாகப் பதிவாகியுள்ளது.
# இலித்தியம் ஆர்சினைடு

**இலித்தியம் ஆர்சினைடு** (*Lithium arsenide*) என்பது பொதுவாக AsLi<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Li<sub>x</sub>As என்ற பொதுவாய்ப்பால் குறிக்கப்படும் இலித்தியத்தின் சேர்மங்கள் அனைத்தும் ஆர்சினைடுகள் எனப்படுகின்றன. இவ்வாய்ப்பாட்டிலுள்ள x 0.5 முதல் 3 வரை மாறுபடுகிறது. அம்மோனியாவில் உள்ள இலித்தியம் கரைசலுடன் ஆர்சனிக்கு உலோகத்தைச் சேர்த்து குறைப்பதன் மூலம் இலித்தியம் ஆர்சினைடு தயாரிக்கப்படுகிறது. இரண்டு தனிமங்களையும் சேர்த்து சூடாக்குவதன் மூலமும் இதை உற்பத்தி செய்யலாம்.  
:: 3 Li + As → Li<sub>3</sub>As
# இலித்தியம் ஆர்சினைடு

## பிற இலித்தியம் ஆர்சினைடுகள்

<gallery>
File:26472-ICSD.png|LiAs சேர்மத்தில் காணப்படும் As சங்கிலிகள். As-As பிணைப்பு இடைவெளி 245 பைக்கோமீட்டர்.
இலித்தியம் மோனோ ஆர்சனைடு (LiAs) P21/c என்ற இடக்குழுவும் a = 0.579 நானோமீட்டர், b = 0.524 நானோமீட்டர், c = 1.070 நானோமீட்டர், β = 117.4°, Z = 8 என்ற அணிக்கோவை அளவுருக்களுடன் ஒற்றைச்சரிவச்சுப் படிகங்களாக உருவாகிறது. cell parameters a = 0.579 nm, b = 0.524 nm, c = 1.070 nm, β = 117.4°, Z = 8.
# பா. ஜீவசுந்தரி

**பா ஜீவசுந்தரி** (*B. Jeevasundari*) ஓர் இந்திய எழுத்தாளரும், பத்திரிக்கையாளாரும், பெண்ணிய ஆய்வாளரும் ஆவார். இவர் இந்திய மாதர் தேசியச் சம்மேளனத்தின் மாநில நிர்வாகக் குழு உறுப்பினராக உள்ளார்.  
இவர் ஜனவரி 1, 1963-ஆம் ஆண்டு கடலூர் பாலன், சுசீலா பாலன் தம்பதியருக்கு மகளாகப் பிறந்தார். இவரின் சொந்த ஊர் மயிலாடுதுறை ஆகும்.
# பா. ஜீவசுந்தரி

## பத்திரிகை பணி

இவர் பிக்கிக்கா சிறார் இதழ் (வளர்தொழில் குழும வெளியீடு), போலீஸ் செய்தி (புலனாய்வு இதழ்), புதிய பார்வை, ஆறாம் திணை இணைய இதழ், சிநேகிதி (குமுதம்), பெண்ணே நீ, மகளிர் எழுச்சி உள்ளிட்ட இதழ்களில் பல பொறுப்புகளில் சுமார் 20 ஆண்டுகளுக்கும் மேல் பணியாற்றியுள்ளார். தற்போது சுதந்திரப் பத்திரிகையாளராகப் பல பத்திரிகைகளிலும் எழுதி வருகிறார்.
2006 ஆம் ஆண்டு இவரின் தனிப்பட்ட ஆய்வின் மூலமாக வெளியாகியுள்ள மூவலூர் இராமாமிர்தம் வாழ்வும் பணியும் (பரிசல் வெளியீடு) என்ற நூல் மிக முக்கியமானதொரு ஆவணமாகும். இது இராமாமிர்தம் அம்மையாரின் முதல் வாழ்க்கை வரலாற்று நூல்.  
இந்நூல் ‘திசைதோறும் திராவிடம்’ என்ற திட்டத்தின் மூலம் 2024 ஆம் ஆண்டு ஆங்கிலத்தில் மொழிபெயர்ப்பு செய்யப்பட்டுள்ளது.  
மூவலூர் இராமாமிர்தம் எழுதிய ‘இஸ்லாமும் இந்தியர்களின் நிலைமையும்’ (கருப்புப் பிரதிகள் வெளியீடு) என்ற நூலை இவர் பதிப்பித்துள்ளார். ‘ரசிகை பார்வை’ (கயல்கவின் வெளியீடு) என்ற நூல் மூலமாக தமிழ்த் திரைப்படங்களில் நடித்த பெண் நட்சத்திரங்களின் வாழ்க்கையை ஆவணப்படுத்தியுள்ளார். இந்நூல், தமிழ்நூல் வெளியீடு மற்றும் தமிழ்நூல் விற்பனைக் குழுமத்தின் சிறந்த பெண்ணிய நூல் விருதைப் பெற்றது.  
இவர் 'தண்ணீர் - சந்தைக்கள்ள மக்களுக்கே' நூலின் தொகுப்பாசிரியர் ஆவார். சமகாலத்தில் பெண் உரிமைகளுக்கு எதிராகத் தொடுக்கப்படும் தாக்குதல்களுக்கு எதிராக இதழ்களில் இவர் எழுதியுள்ள தொடர் கட்டுரைகள் 'பெண் எனும் பகடைக்காய்', 'குரலற்ற பொம்மைகள்' போன்றவை தொகுப்பு நூல்களாக வெளியாகியுள்ளன. என்.பி.டி. பதிப்பகத்துக்காகப் பல சிறார் நூல்களைத் தமிழில் மொழியாக்கம் செய்துள்ளார். 2020 – 2021 ஆம் ஆண்டிற்கான த.மு.எ.க.ச வின் மேலாண்மை பொன்னுசாமி பெண் படைப்பாளுமை விருது வழங்கப்பட்டது.
# பா. ஜீவசுந்தரி

## சமூகப் பணி

1980களிலிருந்து இந்திய மாதர் தேசிய சம்மேளனத்தில் இணைந்து செயல்பட்டு வருபவர். இவர் பெண்ணியம் சார்ந்து கட்டுரைகள் எழுதுவது மட்டுமல்லாது பெண்களின் பிரச்னைகளுக்கு எதிராகக் களத்தில் இறங்கியும் போராடியுள்ளார். அரசியலிலும் பல நிலைகளில் பங்களிப்புச் செய்துள்ள இவர், உழைக்கும் மக்களின் அன்றாடப் பிரச்சனைகளுக்கும் சமூக மாற்றத்துக்காகவும் தொடர்ந்து குரல் கொடுத்து வருபவர்.  
சென்னைப் பல்கலைக்கழகப் பாடத் (தமிழ்) திட்டக்குழு உறுப்பினராகவும் (2021 முதல் 2023) செயல்பட்டுள்ளார்.
# சந்தீப் ரெட்டி வாங்கா

**சந்தீப் ரெட்டி வாங்கா** (*Sandeep Reddy Vanga*) (25 டிசம்பர் 1981) ஒரு இந்தியத் திரைப்பட இயக்குநரும் திரைக்கதை ஆசிரியரும் ஆவார். இவர் தெலுங்கு மற்றும் பாலிவுட் படங்களில் தனது படைப்புகளுக்காக அறியப்படுகிறார். இருண்ட உளவியல் கருப்பொருள்கள், சிக்கலான கதாபாத்திரங்களின் கலவையுடன் இவரது முரட்டுத்தனமான, தீவிரமான திரைநாடகங்களுக்காக இவர் அறியப்படுகிறார்.  
வாங்கா 2017 ஆம் ஆண்டு தெலுங்கு மொழி காதல் நாடகத் திரைப்படமான அர்ஜுன் ரெட்டி மூலம் திரைக்கதை எழுதுவது, திரைப்படம் இயக்குவது ஆகிய துறைகளில் அறிமுகமானார். இத்திரைப்படம் விமர்சன ரீதியாகவும் வணிக ரீதியாகவும் வெற்றி பெற்று இவருக்கு அங்கீகாரத்தைப் பெற்றுத் தந்தது. *கபீர் சிங்* என்ற இந்தி மொழி மறு உருவாக்கத்தில் தனது வெற்றியைத் தொடர்ந்தார். இத்திரைப்படம் எல்லா காலத்திலும் அதிக வசூல் செய்த இந்திப் படங்களில் ஒன்றாக மாறியது. *கபீர் சிங்* இந்தியாவில் 300 கோடிக்கு மேல் வசூலித்த முதல் ஏ-சான்றளிக்கப்பட்ட இந்தியத் திரைப்படமாகவும் மாறியது.
# சந்தீப் ரெட்டி வாங்கா

## தொடக்க கால வாழ்க்கை

சந்தீப் ரெட்டி வாங்கா தெலங்காணாவின் வாரங்கலில் ஒரு தெலுங்கு பேசும் குடும்பத்தில் பிறந்தார். இவர் தனது தொடக்கக் கல்வியை வாரங்கலில் உள்ள பிளாட்டினம் ஜூபிலி உயர்நிலைப் பள்ளியில் முடித்தார். மேலும் 8 ஆம் வகுப்பிற்குப் பிறகு தனது மேலதிக கல்விக்காக ஐதராபாத்து சென்றார். இவர் உடலியக்க மருத்துவத்தில் இளங்கலைப் பட்டம் பெற்றார். பின்னர் ஆத்திரேலியாவின் சிட்னியில் உள்ள சர்வதேச திரைப்படப் பள்ளியில் திரைப்படத் தயாரிப்பு தொடர்பான பணியினைப் பற்றி அறிந்து கொள்ள சென்றார்.
# சந்தீப் ரெட்டி வாங்கா

## தொழில் வாழ்க்கை

### 2005-2012: தொடக்க கால தொழில்

2005 ஆம் ஆண்டில் விசாகப்பட்டினத்தின் ருசிகொண்டா கடற்கரையில் 25 நாட்கள் *மனசு மாதா வினது* திரைப்படத்தில் பயிற்சியாளராகப் பணியாற்றினார். *கேடி* (2010) என்ற திரைப்படத்தில் கிரண் குமாருடன் உதவி இயக்குநராகவும், *மல்லி மல்லி இதி ராணி ரோஜு* (2015) திரைப்படத்தில் கிராந்தி மாதவுடன் இணை இயக்குநராகவும் பணியாற்றியுள்ளார். இவர் தான் இயக்குநராக அறிமுகமாவதற்காக *சர்க்கரை தொழிற்சாலை* என்ற படத்திற்கான திரைக்கதையை எழுதத் தொடங்கினார். ஆனால், இறுதியில் இவர் அதை நிறுத்திவிட்டு அர்ஜுன் ரெட்டி திரைப்படத்திற்கான திரைக்கதையைத் எழுதத் தொடங்கினார்.
# சந்தீப் ரெட்டி வாங்கா

## தொழில் வாழ்க்கை

### 2013-2017: இயக்குநராக அறிமுகமும் அங்கீகாரமும்

வாங்கா 2013 ஆம் ஆண்டில் *அர்ஜுன் ரெட்டி* என்ற தலைப்புடன் ஒரு திரைக்கதையை எழுதத் தொடங்கினார், அதை இரண்டு ஆண்டுகளில் முடித்தார். தயாரிப்பாளர் சுவப்னா தத் மற்றும் சர்வானந்த் ஆகியோர் இப்படத்தைத் தயாரித்து நடிக்க ஆர்வம் காட்டினர், இருப்பினும், சர்வானந்திடம் அந்த நேரத்தில் பல திரைப்படங்கள் வரிசையில் இருந்ததால் அது எதிர்பார்த்தபடி வெற்றி பெறவில்லை. விஜய் தேவரகொண்டா என்பவருக்கு இவரது பொது நண்பர் ஒருவர் அறிமுகமானார். *அர்ஜுன் ரெட்டி* என்ற தான் இயக்குநராக அறிமுகமாகும் திரைப்படத்தில் விஜய் தேவரகொண்டாவை முதன்மைக் கதாபாத்திரத்தில் நடிக்கச் செய்தார். இத்திரைப்படம் 25 ஆகத்து 2017 அன்று திரையரங்குகளில் வெளியாகி விமர்சன ரீதியாக பாராட்டப்பட்டு மாபெரும் திரைப்படமாக வெற்றியைப் பெற்றது. இது ₹4-5 கோடி என்ற சிறிய ஆக்கச் செலவில் தயாரிக்கப்பட்டு, ₹50 கோடிக்கும் (US $8 மில்லியன்) அதிகமாக வசூலித்தது. இருப்பினும், வெளியீட்டின் போது, திரைப்படத்தில் புகைபிடித்தல், போதைப்பொருள் பயன்பாட்டுக் காட்சிகளைச் சித்தரித்திருந்ததற்காக தணிக்கைக் குழுவினரிடம் தொடர்ந்து சிக்கலில் சிக்கியது. தணிக்கைக் குழுவினர் இத்திரைப்படத்தின் முத்தக் காட்சிகள், சுவரொட்டிகள் குறித்து கோபத்தை உருவாக்கியது, அவை இறுதியில் தெலுங்கானா திரைப்பட சபையால் அங்கீகரிக்கப்பட்டன. மூத்த அரசியல் தலைவர் வி. ஹனுமந்த ராவ், படம் பார்வையாளர்களிடம் வெற்றி பெற்றதைப் பற்றிக் கோபமடைந்தார். அவர் படத்தின் சுவரொட்டிகளை பகிரங்கமாகக் கிழித்தெறிந்து, இதுபோன்ற திரைப்படங்களை ஊக்குவிக்க வேண்டாம் என்று இரசிகர்களிடம் கேட்டுக்கொண்டார்.
# சந்தீப் ரெட்டி வாங்கா

## தொழில் வாழ்க்கை

### 2019-தற்போது வரை: மாபெரும் வெற்றி

*அர்ஜுன் ரெட்டி* (2017) திரைப்படத்தின் இந்திப் பதிப்பை *கபீர் சிங்* (2019) என்ற பெயரில் இயக்க வாங்கா ஒப்புக்கொண்டார். சாஹித் கபூர் கதாநாயகனாக ஒப்பந்தம் செய்யப்பட்டார், கியாரா அத்வானி கதாநாயகியாக நடிக்க ஒப்பந்தம் செய்யப்பட்டார். முராத் கேத்தானி மற்றும் அஸ்வின் வார்டே ஆகியோர் இந்தப் படத்தைத் தயாரித்ததோடு, அசல் படத்தின் உரிமையை 15 மில்லியன் ரூபாய்க்கு வாங்கினர். படப்பிடிப்பு அக்டோபர் 2018 இல் தொடங்கி, மார்ச் 2019 இல் முடிவடைந்தது, அதே ஆண்டு சூன் 21 அன்று படம் வெளியிடப்பட்டது. அளவிற்கதிகமான போதைப்பொருள் பயன்பாடு, கள்ள உறவுகள் பற்றிய சர்ச்சைக்குரிய சித்தரிப்புகள் இருந்தபோதிலும், இது உலகளவில் ₹379 கோடிக்கும், இந்தியாவில் உள்நாட்டில் ₹278 கோடிக்கும் அதிகமாக சம்பாதித்தது, இது 2019 ஆம் ஆண்டின் இரண்டாவது அதிக வசூல் செய்த பாலிவுட் படமாகவும், சாகித் கபூரின் அதிக வசூல் கொண்ட தனி முன்னணி வெளியீடாகவும் மாறியது.  
சனவரி 1,2021 அன்று, ரன்பீர் கபூர், அனில் கபூர், ராஷ்மிகா மந்தண்ணா பாபி தியோல் ஆகியோர் நடிப்பில் உருவாக இருந்த *அனிமல்* என்ற அதிரடி திரைப்படத்தை வாங்கா இயக்க இருப்பதாக அறிவிக்கப்பட்டது. இதை டி-சீரிஸ், பத்ரகாளி பிக்சர்ஸ், சினீ 1 ஸ்டுடியோஸ் இணைந்து தயாரித்தன. அனிமல் திரைப்படம் 1 டிசம்பர் 2023 அன்று வெளியிடப்பட்டது, இது தெலுங்கு மற்றும் இந்தி சினிமாவில் வாங்காவை அனைவரிடத்திலும் கொண்டு சென்றது. *அனிமல்* விமர்சகர்களிடமிருந்து நேர்மறையான பதிவுகளைப் பெற்றது, திரைப்படத்தில் நடிகர்களின் நடிப்பு, இசை, தொழில்நுட்ப அம்சங்கள் குறித்து பாராட்டப்பட்டது. இத்திரைப்படமும் பெரிய வணிக வெற்றியைப் பெற்றது, உலகளவில் ₹900 கோடிக்கு மேல் வசூலித்தது, 2023 ஆம் ஆண்டில் அதிக வசூல் செய்த மூன்றாவது இந்தியத் திரைப் படமாகவும், எட்டாவது அதிக வசூல் செய்யப்பட்ட இந்தியத் திரைப்படமாகவும், எல்லா காலத்திலும் அதிக வசூல் கொண்ட ஏ-சான்றளிக்கப்பட்ட இந்தியத் திரைப்படமாகவும் மாறியது. 69வது பிலிம்பேர் விருதுகளில், *அனிமல்* சிறந்த படம், சிறந்த இயக்குநர், அனில் கபூர், பாபி தியோலுக்கு சிறந்த துணை நடிகர் உட்பட 19 பரிந்துரைகளைப் பெற்றது. ரன்பீர் கபூருக்கு சிறந்த நடிகர், ஹர்ஷ்வர்தன் ராமேஸ்வருக்கு சிறந்த பின்னணி இசை மற்றும் பூபிந்தர் பாபலுக்கு சிறந்த பின்னணி பாடகர் உட்பட ஆறு பிரிவுகளில் இத்திரைப்படம் விருதுகளை வென்றது.
# சந்தீப் ரெட்டி வாங்கா

## தனிப்பட்ட வாழ்க்கை

சந்தீப் ரெட்டி மணீசா ரெட்டியை மணந்தார். இத்தம்பதியினருக்கு ஒரு மகன், ஒரு மகள் என இரண்டு குழந்தைகள் உள்ளனர். தனது மகனுக்கு அர்ஜுன் ரெட்டி என்று தனது வெற்றிப்படத்தின் பெயரைச் சூட்டியிருப்பதாக சந்தீப் ரெட்டி அறிவித்தார்.
# இலித்தியம் டெர்ட்-பியூட்டாக்சைடு

**இலித்தியம் டெர்ட்-பியூட்டாக்சைடு** (*Lithium tert-butoxide*) என்பது LiOC(CH<sub>3</sub>)<sub>3</sub> என்ற மூலக்கூற்று வாய்ப்பாட்டைக் கொண்ட உலோக கரிமச் சேர்மம் ஆகும். வெள்ளை நிறத் திடப்பொருளான இது கரிமத் தொகுப்பு வினைகளில் வலுவான ஒரு காரமாகப் பயன்படுத்தப்படுகிறது. இலித்தியம் டெர்ட்-பியூட்டாக்சைடு பெரும்பாலும் ஓர் உப்பாக கருதப்படுகிறது. ஓர் உப்பாகவும் இது செயல்படுகிறது. கரைசலில் இது அயனியாக்கம் அடையாது. எண்மமும் அறுமமும் எக்சு-கதிர் படிகவியல் மூலம் வகைப்படுத்தப்பட்டுள்ளன.
# இலித்தியம் டெர்ட்-பியூட்டாக்சைடு

## தயாரிப்பு

இலித்தியம் டெர்ட்-பியூட்டாக்சைடு வணிக ரீதியாக ஒரு கரைசலாகவும் திடப்பொருளாகவும் கிடைக்கிறது. ஆனால் மாதிரிகள் மிகவும் உணர்திறன் கொண்டவையாகவும் பழைய மாதிரிகள் பெரும்பாலும் மோசமான தரத்துடனும் இருப்பதால் ஆய்வக பயன்பாட்டிற்காக இது பெரும்பாலும் தளத்திலேயே உருவாக்கப்படுகிறது. டெர்ட்-பியூட்டானாலை பியூட்டைல் இலித்தியத்துடன் சேர்த்து சூடுபடுத்துவதன் மூலம் இலித்தியம் டெர்ட்-பியூட்டாக்சைடை தயாரிக்கலாம்.
# இலித்தியம் டெர்ட்-பியூட்டாக்சைடு

## வினைகள்

ஒரு வலுவான காரமாக, இலித்தியம் டெர்ட்-பியூட்டாக்சைடு எளிதில் புரோட்டானேற்றம் செய்யப்படுகிறது.  
இலித்தியம் டெர்ட்-பியூட்டாக்சைடு, தாமிரம்(I) டெர்ட்-பியூடாக்சைடு மற்றும் எக்சா(டெர்ட்-பியூடாக்சி) டைமாலிப்டினம்(III) போன்ற பிற டெர்ட்-பியூடாக்சைடு சேர்மங்களைத் தயாரிக்கப் பயன்படுகிறது.:  
:2 MoCl<sub>3</sub>(thf)<sub>3</sub> + 6 LiOBu-t → Mo<sub>2</sub>(OBu-t)<sub>6</sub> + 6 LiCl + 6 thf
# இலித்தியம் டெர்ட்-பியூட்டாக்சைடு

## தொடர்புடைய சேர்மம்

- சோடியம் டெர்ட்-பியூட்டாக்சைடு
# மாடன் கொடை விழா

**மாடன் கொடை விழா** (*Maadan Kodai Vizha*) என்பது 2025 ஆம் ஆண்டு வெளியான இந்திய தமிழ் மொழி நாடகத் திரைப்படமாகும், ஆர். தங்கபாண்டி எழுதி இயக்கியுள்ளார். இத்திரைப்படத்தில் சூரிய நாராயணன், சூப்பர்குட் சுப்பிரமணியன், சிறீ பிரியா ஆகியோருடன் கோகுல் கௌதம், சாருமிசா ஆகியோர் முக்கிய வேடங்களில் நடித்துள்ளனர். தேவா திரைப்பட தயாரிப்பு நிறுவனத்தின் கீழ் கேப்டன் சிவப்பிரகாசம் உதயசூரியன் திரைப்படத்தை தயாரித்தார்.  
*மாடன் கொடை விழா* 2025 ஆம் ஆண்டு மார்ச்சு மாதம் 14 ஆம் தேதியன்று திரையரங்குகளில் வெளியிடப்பட்டது.
# மாடன் கொடை விழா

## நடிகர்கள்

- முருகனாக கோகுல் கௌதம்
- அமுதவல்லி வேடத்தில் சாருமிசா
- ஞானமுத்துவாக சூரிய நாராயணன்
- தாமசு கதாபாத்திரத்தில் சூப்பர் குட் சுப்பிரமணியன்
- மேரியாக சிறீபிரியா
- மாதவியாக எசு இராசுமிதா
- சிவ வேலன்-மாசானம்
- பாலவேசமாக பவுல்ராச்சு மாரியப்பன்
# மாடன் கொடை விழா

## தயாரிப்பு

ஆர் தங்கபாண்டி இந்தத் திரைப்படத்தை எழுதி இயக்கியுள்ளார். தொழில்நுட்பக் குழுவில் ஒளிப்பதிவாளராக சின்ராச்சு ராம், தொகுப்பாளராக இரவிச்சந்திரன் ஆர் மற்றும் இசையமைப்பாளராக விபின் ஆர் ஆகியோர் படத்தில் பங்குபெற்றனர்.
# மாடன் கொடை விழா

## வரவேற்பு

மாலை *மலர் இதழில்* விமர்சகர் ஒருவர் 2.5/5 என்ற மதிப்பெண் வழங்கியிருந்தார். "சுடலை மாடன் கொடை விழாவை அடிப்படையாகக் கொண்ட படத்தை இயக்குனர் இரா தங்கபாண்டி இயக்கியுள்ளார் என்றும் கூறியிருந்தார். இயக்குநர் திரைப்படத்தில் காதல், வழிபாட்டு முறைகள், மதம் மற்றும் திருமணம் பற்றி பேசுகிறார் என்றும் உரையாடல்கள் படத்திற்கு பலத்தை சேர்க்கின்றன என்றும் விமர்சித்து இருந்தார். *சினிமா விகடன்* விமர்சகர் கூறுகையில்," கதையின் அடிப்படையில் சுவாரசியம் இருந்தாலும், திரைக்கதை கணிக்கக்கூடியது ஆனால் இரண்டாம் பாதியில் கடினமாகிறது என குறிப்பிட்டுள்ளார். *தினதந்தி* நாளிதழின் விமர்சகர், "காதல், மோதல் மற்றும் குடும்ப உறவை சித்தரிக்கும் சுவாரசியமான மற்றும் உற்சாகமான திரைக்கதையுடன் ஒரு தரமான திரைப்படத்தை இயக்குனர் ஆர். தங்கபாண்டி வழங்கியுள்ளார் என்று கூறியிருந்தார்..
# இராய்னா சட்டமன்றத் தொகுதி

**இராய்னா சட்டமன்றத் தொகுதி** (Raina Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. இராய்னா, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# இராய்னா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | கோகுலானந்த ராய் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | சுகுமார் சட்டோபாத்யா | இந்திய தேசிய காங்கிரசு</br> |  |
| 1977 | ராம் நாராயண் கோசுவாமி | rowspan=8 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | தீரேந்திர நாத் சட்டர்ஜி |  |  |
| 1987 |  |  |  |
| 1991 |  |  |  |
| 1996 | சியாமபிரசாத் பால் |  |  |
| 2001 |  |  |  |
| 2006 | சுவபன் சமந்தா |  |  |
| 2011 | வாசுதேவ் கான் |  |  |
| 2016 | நேபாள் கோரூய் | rowspan=2 | அகில இந்திய திரிணாமுல் காங்கிரசு |
| 2021 | சாம்பா தாரா | } |  |
# கவுரவ் கோகோயி

**கவுரவ் கோகோயி** (*Gaurav Gogoi*) (பிறப்பு:செப்டம்பர் 4,1982) ஒரு இந்திய அரசியல்வாதி ஆவார். இவர் அசாமில் இருந்து பணியாற்றும் இந்திய தேசிய காங்கிரசின் சமூக சேவகர் ஆவார். இவர் 2024 முதல் மக்களவையில் எதிர்க்கட்சித் தலைவராக பணியாற்றி வருகிறார். தற்போது 2024 முதல் 18 வது மக்களவையில் ஜோர்ஹாட் மக்களவைத் தொகுதியைப் பிரதிநிதித்துவப்படுத்துகிறார். 2020 முதல் 2024 வரை, ஆதிர் ரஞ்சன் சவுத்ரியின் கீழ் இந்திய தேசிய காங்கிரசு நாடாளுமன்றக் கட்சியின் துணைத் தலைவராகப் பணியாற்றினார். இவர் முன்னதாக, 2014 முதல் 2024 வரை 16 வது மக்களவை மற்றும் 17 ஆவது மக்களவை களியாபோர் தொகுதியிலிருந்து மக்களவைக்குத் தேர்ந்தெடுக்கப்பட்டுப் பணியாற்றினார், அதன் பிறகு களியாபோர் தொகுதி மறுசீரமைப்பில் இரத்து செய்யப்பட்டது. இவர் அசாமின் முன்னாள் முதலமைச்சர் தருண் கோகாயின் மகன் ஆவார். ஏர்டெல் நிறுவனத்தில் இருந்த வேலையை விட்டுவிட்டு, 2005 ஆம் ஆண்டில் டெல்லியைத் தளமாகக் கொண்ட பிரவா என்ற தன்னார்வத் தொண்டு நிறுவனத்தில் சேர்ந்தார்.
# கவுரவ் கோகோயி

## தொடக்க கால வாழ்க்கை மற்றும் தனிப்பட்ட வாழ்க்கை

கவுரவ் கோகோய் 1982 செப்டம்பர் 4 அன்று தில்லியில் பிறந்தார். இவரது தந்தை தருண் கோகய் 2001 முதல் 2016 வரை அசாமின் முதலமைச்சராகப் பணியாற்றினார்.  
கோகோய் தில்லியின் செயின்ட் கொலம்பாஸ் பள்ளியில் படித்தார். பின்னர் இவர் 2004 ஆம் ஆண்டில் தில்லியில் உள்ள குரு கோவிந்த் சிங் இந்திரபிரஸ்தா பல்கலைக்கழகத்தில் மின்னணுவியல் மற்றும் தகவல் தொழில்நுட்பத்தில் பொறியியல் பட்டம் பெற்றார், பின்னர் ஏர்டெல் நிறுவனத்தின் சந்தைப்படுத்துதல் குழுவில் சேர்ந்தார். பின்னர், கோகாய் பொது நிர்வாகத்தைப் படிக்க அமெரிக்கா சென்றார். நியூயார்க் பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றுள்ளார். நடனத்திலும் நடன அமைப்பிலும் ஆர்வத்தோடு ஈடுபடுகிறார்.  
2013 ஆம் ஆண்டில், கோகோய் இங்கிலாந்தில் பிறந்த எலிசபெத் கோல்போர்னை மணந்தார். 2014-ஆம் ஆண்டில், இவர் காங்கிரஸ் கட்சியில் சேர்ந்தார். களியாபோர் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டு மக்களவை உறுப்பினராகப் பணியாற்றினார். கோகாய் எலிசபெத் தம்பதியினருக்கு ஒரு மகன், ஒரு மகள் என இரண்டு குழந்தைகள் உள்ளனர்.  
கோகோயுடன் தொடர்புடைய பிற பிரபலங்கள் கவிஞர் கணேஷ் கோகோய் (தாத்தா) திரைப்படத் தயாரிப்பாளர் பரன் பார்பரூவா (தாத்தா, திரைப்பட இயக்குனர் பிரேரானா பார்பரூயா) மற்றும் அரசியல்வாதி திப் கோகோய் (மாமா) ஆவர்.
# கவுரவ் கோகோயி

## அரசியல் வாழ்க்கை

இவர் திரும்பி வந்ததும், அரசியலில் நுழைந்தார், கட்சி என்ன செய்ய வேண்டும் என்று விரும்புகிறதோ அதைச் செய்வதாகக் கூறினார். மார்ச் 2014 இல், காங்கிரஸ் கட்சி தனது வேட்பாளராக களியாபோர் (மக்களவைத் தொகுதி) தொகுதியில் இருந்து கோகோயை அறிவித்தது. இந்த அறிவிப்புக்குப் பிறகு, கோகோய் 19 மார்ச் 2014 அன்று தனது வேட்பு மனுவைத் தாக்கல் செய்தார். இவர் தனது முதல் தேர்தலில் வாக்கெடுப்பின் போது மொத்தம் 4,43,315 வாக்குகள் பெற்று தனது நெருங்கிய போட்டியாளரான பாரதிய ஜனதா கட்சியின் மிருணாள் குமார் சைக்கியாவை 93,000 வாக்குகள் வித்தியாசத்தில் தோற்கடித்தார்.  
ஆகத்து 8,2023 அன்று, பிரதமர் நரேந்திர மோடி தலைமையிலான பாரதிய ஜனதா கட்சி அரசாங்கத்திற்கு எதிரான நம்பிக்கையில்லாத் தீர்மானத்திற்கு கோகோய் தலைமை தாங்கினார். மோடி அரசிடம் மூன்று கேள்விகளைக் கேட்டார்.  
அக்கேள்விகள் பின்வருமாறு, பிரதமர் மோடி ஏன் இதுவரை மணிப்பூருக்கு செல்லவில்லை? மணிப்பூர் பற்றி பேச கிட்டத்தட்ட 80 நாட்கள் எடுத்துக் கொண்டது ஏன்? அதிலும் பேசியபோது அது வெறும் 30 வினாடிகள் மட்டுமே பேசியதேன்? மணிப்பூர் முதலமைச்சர் ஏன் இதுவரை பதவி நீக்கம் செய்யப்படவில்லை?  
மணிப்பூர் பிரச்சினையில் பிரதமர் மோடி அமைதியாக இருக்க விரும்புவதால், இந்திய தேசிய வளர்ச்சியை உள்ளடக்கிய கூட்டணியின் கீழ் உள்ள எதிர்க்கட்சிகள் அரசாங்கத்திற்கு எதிராக நம்பிக்கையில்லாத் தீர்மானத்தைக் கொண்டு வர வேண்டியிருந்தது என்று கோகோய் குறிப்பிட்டார். இந்திய தேசிய வளர்ச்சியை உள்ளடக்கிய கூட்டணி மணிப்பூர் வன்முறை குறித்து பிரதமர் நாடாளுமன்றத்தில் உரையாற்ற வேண்டும் என்று விரும்பியது. நாடாளுமன்றத்தில் உறுப்பினர்களிடமிருந்து போதுமான ஆதரவைப் பெறாததால் இந்த நம்பிக்கையில்லாத் தீர்மானம் வெற்றிபெறவில்லை.  
2025 ஆம் ஆண்டில், பஹல்காம் பயங்கரவாத தாக்குதலுக்குப் பிறகு பாகிஸ்தான்-இந்தியா மோதலின் போது, மக்களவை உறுப்பினரான கவுரவ் கோகாயின் மனைவிக்கு பாகிஸ்தானின் உளவு நிறுவனமான சேவைகளிடை உளவுத்துறை (ஐ.எஸ்.ஐ) அமைப்புடன் தொடர்பு இருப்பதாக குற்றச்சாட்டுகள் கூறப்பட்டன, இது கவுரவ் கோகோயால் மறுக்கப்பட்டது. அடுத்த ஆண்டு நடைபெறும் மாநிலத் தேர்தலில் தோல்வியடைவார் என்று அசாம் முதல்வர் ஹிமாந்தா பிஸ்வாஸ் சர்மா அஞ்சுவதாகக் கூறி கவனத்தைத் திசைதிருப்ப முயற்சிக்கிறார் என்று கௌரவ் கோகோய் குற்றம் சாட்டினார். பாகிஸ்தான் திட்டக் குழுவின் முன்னாள் ஆலோசகர் தௌகீர் ஷேக்கின் கீழ் இஸ்லாமாபாத்தில் பணிபுரிந்தபோது, கோகோயின் மனைவி எலிசபெத் கோல்பர்னுக்கு ஐஎஸ்ஐ உடன் தொடர்பு இருந்ததாக பாரதிய ஜனதா கட்சி குற்றம் சாட்டியபோது இந்த சர்ச்சை வெடித்தது.  
2025 மே 26 அன்று இவர் அசாம் காங்கிரஸ் தலைவராக ஆனார். 2026 அசாம் சட்டமன்றத் தேர்தலுக்கு முன்பு கட்சி அவருக்கு இந்தப் பொறுப்பை வழங்கியது.
# சாமால்பூர் சட்டமன்றத் தொகுதி, மேற்கு வங்காளம்

**சாமால்பூர் சட்டமன்றத் தொகுதி** (Jamalpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. சாமால்பூர், கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# சாமால்பூர் சட்டமன்றத் தொகுதி, மேற்கு வங்காளம்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | காளிபத தாசு | மார்க்சிஸ்ட் பார்வர்டு பிளாக் |  |
| 1972 | பூரண்சாய் பிரமாணிக் | இந்திய தேசிய காங்கிரசு</br> |  |
| 1977 | சுனில் சாண்ட்ரா | மார்க்சிஸ்ட் பார்வர்டு பிளாக் |  |
| 1982 | rowspan=2 | சுயேச்சை |  |
| 1987 |  |  |  |
| 1991 | சமர் அசாரா | rowspan=3 | இந்தியப் பொதுவுடமைக் கட்சி (மார்க்சிஸ்ட்)</br> |
| 1996 |  |  |  |
| 2001 |  |  |  |
| 2006 | சுயேச்சை |  |  |
| 2011 | உச்சால் பிரமாணிக் | அகில இந்திய திரிணாமுல் காங்கிரசு |  |
| 2016 | சமர் மிசுரா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2021 | அலோக் குமார் மாசி | அகில இந்திய திரிணாமுல் காங்கிரசு | } |
# இயைபுருவகம்

இயைபுருவகம் (இயைபு உருவகம்) என்பது தண்டியலங்காரம் நூலிலில் கூறப்பட்டுள்ள பாடல் அணிகளில் ஒன்று. ஒப்பு நோக்குக: இயைபிலியுருவகம்  
பாடல் எடுத்துக்காட்டு  
<poem>செவ்வாய்த் தளிரும் நகை முகிழும் கண் மலரும்
மை வார் அளக மதுகரமும் - செவ்வி
உடைத்தாம் திருமுகம் என் உள்ளத்து வைத்தார்
துடைத்தாரே அன்றோ துயர் </poem>  
பாடலின் பொருள்
:அவர் (மால்) தன்
:செவ்வாயாகிய தளிரையும்
:புன்னகை என்னும் அரும்பையும்
:பார்வை மலரையும்
:கூந்தலைச் சுற்றும் வண்டுகளையும்
:என் உள்ளத்தில் நிலைக்கும்படி வைத்திருக்கிறார்
:அதனால் என் துயரத்தைப் போக்கினார்  
தளிர், அரும்பு, மலர், வண்டு ஆகிவை ஒன்றோடொன்று இயைபு உடையவை. எனவே இது இயைபு உருவகம்.
# இயைபிலியுருவகம்

இயைபிலியுருவகம் (இயைபு இலி உருவகம்) என்பது தண்டியலங்காரம் நூலில் கூறப்பட்டுள்ள பாடல் இலக்கண அணிகளில் ஒன்று. ஒப்பு நோக்குக: இயைபுருவகம்  
அணிக்கு எடுத்துக்காட்டு
<poem>தேன் நக்கு அலர் கொன்றை பொன் ஆகச் செஞ்சடையே
கூனல் பவளக் கொடியாகத் - தான
மழையாகக் கோடு மதியாகத் தோன்றும்
புழையார் தடக்கைப் பொருப்பு
</poem>  
துளை கொண்ட பெரிய கையை உடைய மலையாகிய பிள்ளையாராகிய யானை
தேன் சிரிக்கும் கொன்றையைப் பொன்னாகவும்
செஞ்சடையைப் பவளக் கொடியாகவும்
வளைந்த தந்தக் கொம்பு பிறைநிலாவாகவம்
கொண்டு விளங்குகின்றது.  
இவற்றில் பொன், பவளக்கொடி, பிறைநிலா ஆகியவை இணைப்புத் தொடர்பு இல்லாத உருவகங்கள் ஆதலால் இது இயைபிலி உருவகம்.
# கூவாகம், கள்ளக்குறிச்சி

**கூவாகம்** என்பது தமிழ்நாடு மாநிலத்தில் கள்ளக்குறிச்சி மாவட்டத்தின் உளுந்தூர்பேட்டை நகருக்கு அருகிலுள்ள ஒரு புறநகர்ப் பகுதியாகும்.
# கூவாகம், கள்ளக்குறிச்சி

## அமைவிடம்

கூவாகம், கடல் மட்டத்திலிருந்து சுமார் 67 மீ. உயரத்தில், என்ற புவியியல் ஆள்கூறுகள் கொண்ட இடத்தில் அமையப் பெற்றுள்ளது.
# கூவாகம், கள்ளக்குறிச்சி

## சமயம்

### இந்துக் கோயில்கள்

கூத்தாண்டவர் சுவாமி கோயில், வரதராஜ பெருமாள் கோயில் மற்றும் அய்யனார் கோயில் ஆகிய இந்துக் கோயில்கள் கூவாகம் நகரில் கட்டப்பட்டுள்ளன. இம்மூன்று கோயில்களும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# கூவாகம், கள்ளக்குறிச்சி

## திருவிழாக்கள்

இவ்வூரிலுள்ள கூத்தாண்டவர் சுவாமி கோயிலில் ஆண்டுதோறும் சித்திரை மாதத்தில் கூத்தாண்டவர் திருவிழா நடைபெறுகிறது.
# கூவாகம், கள்ளக்குறிச்சி

## திருவிழாக்கள்

### மிஸ் கூவாகம்

கூத்தாண்டவர் திருவிழாவில் இந்தியாவின் பல மாநிலங்களிலிருந்தும் திருநங்கைகள் கலந்து கொள்கின்றனர். இவர்களில் அழகி ஒருவரை ***மிஸ் கூவாகம்*** என்று, விழுப்புரத்தில் ஆண்டுதோறும் நடக்கும் அழகிப் போட்டியில் பங்குகொள்ளும் திருநங்கைகளில் ஒருவரைத் தேர்ந்தெடுக்கின்றனர்.
# மகிழ்மதியின் காலச்சூரிகள்

<mapframe text="மழிழ்மதியின் காலச்சூரிகளின் ஆட்சிக்காலத்தில் வெளியிடப்பட்ட கல்வெட்டுகளை குறிக்கும் இந்திய வரைபடம்" zoom="5" longitude="74.91" latitude="22.03">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "Abhona" },
"geometry": { "type": "Point", "coordinates": [73.9271644, 20.4796816] }
},
{
"type": "Feature",
"properties": { "marker-symbol": "monument", "title": "Sankheda", "description": "Also known as Sankhera" },
"geometry": { "type": "Point", "coordinates": [73.5814967, 22.1715494] }
},
{
"type": "Feature",
"properties": { "marker-symbol": "monument", "title": "Sarsavani", "description": "Also known as Sarsavni" },
"geometry": { "type": "Point", "coordinates": [73.2352525, 20.7275464] }
},
{
"type": "Feature",
"properties": { "marker-symbol": "monument", "title": "Vadner" },
"geometry": { "type": "Point", "coordinates": [74.5170319, 19.4478632] }
},
{
"type": "Feature",
"properties": { "marker-symbol": "star", "title": "மகிழ்மதி", "description": "No Kalachuri inscriptions have been found at Mahishmati, but literary evidence suggests that it was the dynasty's capital.", "comment": "Mandhata; Maheshwar is fairly close", "marker-color": "000080" },
"geometry": { "type": "Point", "coordinates": [76.1522879, 22.2507773] }
}
]
}
</mapframe>
**மகிழ்மதியின் காலசூரிகள்** (*Kalachuris of Mahishmati*) அல்லது **ஆரம்பகால காலச்சூரிகள்**, இன்றைய மகாராட்டிரம், குசராத்தின் பிரதான நிலப்பகுதி தெற்கு மத்தியப் பிரதேசத்தின் சில பகுதிகளையும் ஆண்ட மத்தியகால இந்திய அரச வம்சமாகும். இவர்களின் தலைநகரம் மகிழ்மதியில் அமைந்திருந்தது. எல்லோரா, எலிபண்டா குகை நினைவுச்சின்னங்களில் மிகப் பழமையானவை காலச்சூரி ஆட்சியின் போது கட்டப்பட்டவை என்று கல்வெட்டு, நாணயவியல் சான்றுகள் தெரிவிக்கின்றன.  
இந்த வம்சத்தின் தோற்றம் நிச்சயமற்றது. 6-ஆம் நூற்றாண்டில், காலச்சூரிகள் முன்னர் குப்தர்கள், வாகாடகர்கள், விஷ்ணுகுந்தினர்களால் ஆளப்பட்ட பகுதிகளைக் கட்டுப்பாட்டில் கொண்டிருந்தனர். கல்வெட்டுச் சான்றுகளிலிருந்து சங்கரகனன், கிருஷ்ணராஜா, புத்தராஜா ஆகிய மூன்று காலச்சூரி மன்னர்கள் மட்டுமே அறியப்படுகிறார்கள். 7-ஆம் நூற்றாண்டில் காலச்சூரிகள் வாதாபியின் சாளுக்கியர்களிடம் தங்கள் அதிகாரத்தை இழந்தனர். திரிபுரி, கல்யாணியின் பிற்கால காலச்சூரி வம்சங்களை மகிழ்மதியின் காலச்சூரிகளுடன் ஒரு கோட்பாடு இணைக்கிறது.
# மகிழ்மதியின் காலச்சூரிகள்

## தோற்றம்

காலச்சூரிகளின் தோற்றம் நிச்சயமற்றது. கல்வெட்டுகளில், இவர்கள் காலாச்சூரி, கலாட்சூரி, கடாட்சூரி எனப் பலவாறு அழைக்கப்படுகிறார்கள். 7-8-ஆம் நூற்றாண்டுகளைச் சேர்ந்த இவர்களின் தெற்கு அண்டை நாடுகளின் சில வரலாற்றுப் பதிவுகளில் சாளுக்கியர்கள் இவர்களை ஹேஹேயர்கள் என்று குறிப்பிடுகிறார்கள். இருப்பினும் மகிழ்மதியின் காலச்சூரிகள் தங்கள் பதிவுகள் எதிலும் தங்களை இந்தப் பெயரில் குறிப்பிடவில்லை. புராண மரபின்படி, ஹேஹேய ஆட்சியாளர் மகிசிமந்தன் என்பவரால் நிறுவப்பட்ட மகிழ்மதி அவர்களின் தலைநகராக இருந்ததால், காலச்சூரிகள் ஹேஹேயர்கள் என்று அழைக்கப்பட்டிருக்கலாம். இரமேஷ் சந்திர மஜும்தாரின் கூற்றுப்படி, காலச்சூரிகள் கி.பி. 248-249 சகாப்தத்தை பின்பற்றினர். இது பின்னர் சேதி சகாப்தம் என்று அழைக்கப்பட்டது. இருப்பினும் இவர்கள் இலதா, நாசிக் பகுதியைக் கைப்பற்றிய பிறகு அந்த சகாப்தத்தை ஏற்றுக்கொண்டதாகத் தெரிகிறது. முந்தைய மானியங்களில் குப்தர் சகாப்தத்தைப் பயன்படுத்தியதாக அறியப்படுகிறது. திரிபுரியின் பிற்கால காலச்சூரிகள் தங்களை ஹேஹேயர்கள் என்று அழைத்துக் கொண்டனர். இவர்களில் கார்த்தவீரிய அருச்சுனன் குறிப்பிடத்தக்க ஆட்சியாளராக இருந்துள்ளார்.  
தே. ரா. பண்டார்கர் போன்ற சில இந்திய தொல்லியல் அறிஞர்கள், காலச்சூரிகள் வெளிநாட்டைச் சேர்ந்தவர்களாக இருக்கலாம் என்ற கருத்தை முன்மொழிந்தனர். உதாரணமாக, புராண மரபின்படி, ஹேஹேயர்கள் சகர்கள், யவனர்கள், கசர்கள் போன்ற வெளிநாட்டு வம்சாவளி பழங்குடியினரின் கலப்பினமாக இருக்கலாம் என்று பண்டார்கர் வாதிடுகிறார். எனவே, ஹேஹேயர்கள் வெளிநாட்டைச் சேர்ந்த பழங்குடியினர் என்று பண்டார்கர் கருதுகிறார். பிற்கால அறிஞர்கள் இந்தக் கோட்பாட்டை நிராகரித்துள்ளனர்.
# மகிழ்மதியின் காலச்சூரிகள்

## பிரதேசம்

காலச்சூரிகளின் கல்வெட்டுகளின்படி, வம்சம் அபோனா, சங்கேதா, சர்சவானி மற்றும் வாட்னர் போன்ற பகுதிகளைக் கட்டுப்படுத்தியது என அறிய வருகிறது. இலக்கியக் குறிப்புகள் இவர்களின் தலைநகரம் மால்வா பகுதியில் உள்ள மகிழ்மதியில் அமைந்திருந்ததாகக் கூறுகின்றன.  
இந்த வம்சம் விதர்பாவையும் கட்டுப்படுத்தியது. அங்கு இவர்கள் வாகாடக மற்றும் விஷ்ணுகுந்தின வம்சங்களுக்குப் பிறகு ஆட்சி செய்தனர்.  
கூடுதலாக, காலச்சூரிகள் 6 ஆம் நூற்றாண்டின் நடுப்பகுதியில் வடக்கு கொங்கண் பகுதியைக் (எலிபண்டா குகைகளைச சுற்றியுள்ள பகுதிகள்) கைப்பற்றினர். இங்கே, அவர்கள் திரிகூடகர்களுக்குப் பிறகு ஆட்சி செய்தனர்.  
இரண்டாவது காலச்சூரி மன்னன் சங்கரகணன் உஜ்ஜைனியை கி.பி.597 இல் மால்வாவின் மகாசேனகுப்தனிடமிருந்து கைப்பற்றினான்.கி.பி.605 ஆம் ஆண்டில் கன்னோசியின் இராஜ்யவர்தனனால் மால்வாவின் தேவகுப்தன் தோற்கடிக்கப்பட்ட பின்னர், மால்வாவில் பிற்கால குப்த ஆட்சி முடிவுக்கு வந்ததைத் தொடர்ந்து, கி.பி.608 ஆம் ஆண்டில், மூன்றாவது காலச்சூரி மன்னர் புத்தராஜன் விதிஷாவின் கட்டுப்பாட்டைக் கைப்பற்றினான்.
# மகிழ்மதியின் காலச்சூரிகள்

## வரலாறு

### கிருஷ்ணராஜா

கிருஷ்ணராஜா (கி.பி. 550-575) என்பவர் காலச்சூரி மன்னர்களில் மிகவும் பழமையானவர். மேலும் இவர் மகிழ்மதியைத் தலைநகராகக் கொண்டு வம்சத்தை நிறுவியிருக்கலாம். கி.பி 550 வாக்கில் இப்பகுதியில் இருந்த அரசியல் சூழ்நிலை இவருக்கு சாதகமாக இருந்திருக்கலாம்: யசோதர்மனின் மரணம் மால்வாவில் ஒரு அரசியல் வெற்றிடத்தை ஏற்படுத்தியது. இந்த நேரத்தில் மகாராட்டிரத்தில் வாகாடகர்களின் ஆட்சியும் முடிவுக்கு வந்தது. குசராத்தில் மைத்திரக சக்தியும் வீழ்ச்சியடைந்தது.
# மகிழ்மதியின் காலச்சூரிகள்

## வரலாறு

### கிருஷ்ணராஜா

#### கிருஷ்ணராஜாவின் நாணயங்கள்

கிருஷ்ணராஜாவின் நாணயங்கள் வடக்கே இராசத்தான் முதல் தெற்கே சாத்தாரா மாவட்டம் வரையிலும், மேற்கே மும்பை ( சால்சேட் தீவு ) முதல் கிழக்கே அமராவதி வரையிலும் பல இடங்களில் கண்டுபிடிக்கப்பட்டுள்ளன. இந்த நாணயங்கள் அவரது மரணத்திற்குப் பிறகு கிட்டத்தட்ட 150 ஆண்டுகள் புழக்கத்தில் இருந்ததாகத் தெரிகிறது. இது போகசக்தியின் அஞ்சனேரி செப்புத் தகடு கல்வெட்டிலிருந்து தெளிவாகிறது. கல்வெட்டில் நாணயம் "கிருஷ்ணராஜ-ரூபகா" என்று குறிப்பிடப்பட்டுள்ளது. எனவே, கிருஷ்ணராஜாவின் ஆட்சி இந்தப் பகுதி முழுவதும் பரவியிருந்ததா, அல்லது இந்த நாணயங்கள் அவரது மரணத்திற்குப் பிறகு தொலைதூர இடங்களுக்குச் சென்றதா என்பது உறுதியாகத் தெரியவில்லை.  
கிருஷ்ணராஜாவால் வெளியிடப்பட்ட நாணயங்கள் அனைத்தும் வெள்ளியால் ஆனவை. அவை வட்ட வடிவத்திலும், 29 தானியங்கள் எடையிலும் உள்ளன. மேற்கு சத்ரபதிகள், திரிகூடகர்கள் மற்றும் குப்தர்கள் உள்ளிட்ட முந்தைய வம்சங்களால் வெளியிடப்பட்ட நாணயங்களின் வடிவமைப்பை இவை பின்பற்றுகின்றன. முன்புறத்தில் வலதுபுறம் நோக்கிய அரசனின் மார்பளவு உருவம் உள்ளது. பின்புறத்தில் இந்துக் கடவுளான சிவனின் காளை வாகனமான நந்தியின் உருவம் செதுக்கப்பட்டுள்ளது. குப்த மன்னர் ஸ்கந்தகுப்தர் வெளியிட்ட நாணயங்களை அடிப்படையாகக் கொண்டு நந்தி வடிவமைப்பு உருவாக்கப்பட்டிருக்கலாம்.  
அரசனை சிவ பக்தர் (பரம-மகேசுவரர்) என்று விவரிக்கும் ஒரு பிராமி எழுத்தில் அவரது நாணயங்களில் இடம்பெற்றுள்ள நந்தி உருவத்தைச் சுற்றி வரையப்பட்டுள்ளது. அவரது மகன் சங்கரகணனின் கல்வெட்டு ஒன்று, அவர் பிறந்ததிலிருந்தே பசுபதியின் (சிவனின் ஒரு அம்சம்) பக்தராக இருந்ததாக விவரிக்கிறது. வரலாற்றுச் சான்றுகள், எலிபண்டா குகைகளிலும், எல்லோராவில் உள்ள பண்டைய வேதக் குகைகளில் முதன்மையானவற்றிலும் சைவ நினைவுச்சின்னங்களை அவர் கட்டியிருக்கலாம் என்பதைக் குறிக்கிறது. இங்கு அவரது நாணயங்கள் கண்டுபிடிக்கப்பட்டுள்ளன.
# மகிழ்மதியின் காலச்சூரிகள்

## வரலாறு

### சங்கரகணன்

கிருஷ்ணராஜரின் மகன் சங்கரகணன் கி.பி. 575–600 காலத்தில் ஆட்சி செய்தார். தான் சுயமாக ஆட்சி செய்த பகுதிகளான உஜ்ஜைனி மற்றும் நிர்குந்திபத்ரகா போன்ற இடங்களில் காணப்படும் கல்வெட்டுகள் மூலம் ஆரம்பகால ஆட்சியாளர் இவர்தான் என அறியப்படுகிறது.  
அபோனாவில் கண்டெடுக்கப்பட்ட சங்கரகணனின் கிபி 597 (காலச்சூரி சகாப்தம் 347) தேதியிட்ட கல்வெட்டு, காலச்சூரி வம்சத்தின் ஆரம்பகால கல்வெட்டுப் பதிவாகும். இது அவர் இன்றைய நாசிக் மாவட்டத்தில் உள்ள கல்லிவனத்தைச் சேர்ந்த ஒரு பிராமணருக்கு போக-வர்தனத்தில் (இன்றைய போகர்தன்) ஒரு நிலத்தை வழங்கியதைப் பதிவு செய்கிறது. இது, சங்கரகணன், பிற்கால குப்த மன்னர் மகாசேனகுப்தரின் மால்வா இராச்சியத்தின் மீது படையெடுத்ததாகக் கூறுகிறது.  
அரபிக்கடலில் இருந்து வங்காள விரிகுடா வரை பரந்து விரிந்திருந்த ஒரு பரந்த பிரதேசத்தின் அதிபதியாக சங்கரகணனை அபோனா கல்வெட்டு விவரிக்கிறது. சங்கேராவில் கண்டெடுக்கப்பட்ட மற்றொரு கல்வெட்டு, சங்கரகணனின் படைத் தளபதி சாந்தில்லா என்பவனால் நிர்குந்திபத்ரகாவிலிருந்து (இன்றைய மத்திய குசராத்து ) வெளியிடப்பட்டது. இது மேற்கு கடற்கரையில் உள்ள குசராத்து அவரது பிரதேசத்தின் ஒரு பகுதியாக இருந்தது என்பதை உறுதிப்படுத்துகிறது. சங்கரகணன் குப்த பேரரசர் ஸ்கந்தகுப்தரின் பட்டங்களை ஏற்றுக்கொண்டார். அவர் முன்னர் குப்த அதிகாரத்தின் கீழிருந்த மேற்கு மால்வாவை வென்றதாகவும் கல்வெட்டுக் கூறுகிறது. சங்கரகணனின் ஆட்சிப் பகுதி வடக்கே மால்வாவிலிருந்து தெற்கே வடக்கு மகாராட்டிரம் வரை பரவியிருந்ததை அபோனா கல்வெட்டுக் குறிக்கிறது.  
தனது தந்தையைப் போலவே, சங்கரகணனும் தன்னை ஒரு *பரம-மகேசுவரர்* (சிவ பக்தர்) என்றுக் கூறிக்கொண்டார். கே.பி. ஜெயஸ்வாலின் கூற்றுப்படி, 8 ஆம் நூற்றாண்டின் *ஆர்ய-மஞ்சு-ஸ்ரீ-மூல-கல்ப* உரையில் குறிப்பிடப்பட்டுள்ள மன்னர் கண-சங்கரர், காலச்சூரி மன்னர் சங்கர-கணருடன் அடையாளம் காணப்படுகிறார்.
# மகிழ்மதியின் காலச்சூரிகள்

## வரலாறு

### புத்தராஜா

புத்தராஜா தனது தந்தை சங்கரகணனுக்குப் பிறகு கி.பி 600 ஆம் ஆண்டில் ஆட்சிக்கு வந்தார். மேலும் ஆரம்பகால கலாச்சூரி வம்சத்தின் கடைசி அறியப்பட்ட ஆட்சியாளர் ஆவார்.  
புத்தராஜாவின் ஆட்சிக் காலத்தில், சாளுக்கிய மன்னர் மங்களேசன் தெற்கிலிருந்து காலச்சூரி இராச்சியத்தைத் தாக்கினார். மங்களேசனின் மகாகூடம் மற்றும் நெரூர் கல்வெட்டுகள் காலச்சூரிகளுக்கு எதிரான அவரது வெற்றியைப் பதிவு செய்கின்றன. இந்தப் படையெடுப்பு முழுமையான வெற்றியை அவருக்கு அளிக்கவில்லை.  
கி.பி 639–645 காலகட்டத்தில் இந்தியாவுக்கு வருகை புரிந்த சீனப் பயணி சுவான்சாங், மத்திய இந்தியாவில் மால்வா பகுதியை ஆண்ட சிலாதித்யன் என்ற மன்னரைப் பற்றி விவரிக்கிறார். இதன் அடிப்படையில், மைத்திரக மன்னர் முதலாம் சிலாதித்யன் அல்லது தர்மாதித்யன் புத்தராஜாவிடமிருந்து மால்வாவைக் கைப்பற்றினார் என்று சில அறிஞர்கள் கருதுகின்றனர். இருப்பினும், உறுதியான ஆதாரங்கள் இல்லாததால், பல அறிஞர்கள் இந்தக் கோட்பாட்டை மறுக்கின்றனர்.  
தனது தந்தை மற்றும் தாத்தாவைப் போலவே, புத்தராஜாவும் தன்னை ஒரு *பரம-மகேசுவரர்* (சிவ பக்தர்) என்று வர்ணித்தார். அவரது ராணி அனந்த-மகாயி பாசுபத பிரிவைச் சேர்ந்தவர்.
# மகிழ்மதியின் காலச்சூரிகள்

## வரலாறு

### சந்ததியினர்

புத்தராஜரின் வாரிசுகள் பற்றிய உறுதியான தகவல்கள் எதுவும் கிடைக்கவில்லை. ஆனால் காலச்சூரிகள் மகிழ்மதியில் தொடர்ந்து ஆட்சி செய்திருக்கலாம். சாளுக்கிய மன்னர் வினையாதித்யனின் கிபி 687 தேதியிட்ட கல்வெட்டு, இந்தக் காலக்கட்டத்தில் காலச்சூரிகள் சாளுக்கிய நிலப்பிரபுக்களாக மாறியிருப்பதைக் குறிக்கிறது. சாளுக்கிய கல்வெட்டுகள், இரண்டு வம்சங்களும் பிற்காலங்களில் திருமண உறவுகளை ஏற்படுத்தியிருக்கலாம் என்பதைக் குறிக்கின்றன.
# மகிழ்மதியின் காலச்சூரிகள்

## கலாச்சாரப் பங்களிப்புகள்

### எலிபண்டா

சைவ நினைவுச்சின்னங்களைக் கொண்ட எலிபண்டா குகைகள், மும்பைக்கு அருகிலுள்ள எலிபண்டா தீவில் கொங்கண் கடற்கரையில் அமைந்துள்ளன. வரலாற்றுச் சான்றுகள் இந்த நினைவுச்சின்னங்கள் கிருஷ்ணராஜாவுடன் தொடர்புடையவை என்பதைக் குறிக்கின்றன, அவர் ஒரு சைவ சமயத்தவரும் கூட.  
எலிபண்டா நினைவுச்சின்னங்கள் சில கட்டப்பட்டபோது, கொங்கணக் கடற்கரையை ஆட்சி செய்தவர்கள் காலச்சூரிகள் என்று தெரிகிறது. கிருஷ்ணராஜாவின் வெள்ளி நாணயங்கள் கொங்கண் கடற்கரையிலும், சால்சேட் தீவிலும் (இப்போது மும்பையின் ஒரு பகுதி) மற்றும் நாசிக் மாவட்டத்திலும் கண்டுபிடிக்கப்பட்டுள்ளன. எலிபண்டா தீவில் அவரது 31 செப்பு நாணயங்கள் கண்டுபிடிக்கப்பட்டுள்ளன. இது அவர் தீவின் முக்கிய குகைக் கோயிலின் புரவலராக இருந்ததைக் குறிக்கிறது. நாணயவியல் நிபுணர் சோபனா கோகலேவின் கூற்றுப்படி, இந்த குறைந்த மதிப்புள்ள நாணயங்கள் குகை அகழ்வாராய்ச்சியில் ஈடுபட்ட தொழிலாளர்களின் கூலியை வழங்க பயன்படுத்தப்பட்டிருக்கலாம்.
# மகிழ்மதியின் காலச்சூரிகள்

## கலாச்சாரப் பங்களிப்புகள்

### எல்லோரா

குகை எண். 29]]
எல்லோராவிலுள்ள குகைகளில் மிகப் பழமையானது காலச்சூரி ஆட்சிக் காலத்தில் கட்டப்பட்டதாகவும், ஒருவேளை அவர்களின் ஆதரவின் கீழ் இருந்ததாகவும் தெரிகிறது. உதாரணமாக, எல்லோரா குகை எண் 29, எலிபண்டா குகைகளுடன் கட்டிடக்கலை மற்றும் உருவப்பட ஒற்றுமைகளைக் காட்டுகிறது. எல்லோராவில், குகை எண் 21 க்கு முன்னால் கண்டெடுக்கப்பட்ட முதல் நாணயம் கிருஷ்ணராஜாவால் வெளியிடப்பட்டது.
# திருக்களம்பூர்

**திருக்களம்பூர்** என்பது தமிழ்நாடு மாநிலத்தில் புதுக்கோட்டை மாவட்டத்தின் பொன்னமராவதி நகருக்கு அருகிலுள்ள ஒரு புறநகர்ப் பகுதியாகும். வீரபாண்டிய கட்டபொம்மன், திருநெல்வேலி மாவட்டத்திலுள்ள கயத்தாறு நகருக்கு அருகிலுள்ள பாஞ்சாலங்குறிச்சியில் தூக்கிலிடப்படுவதற்கு முன் திருக்களம்பூர் பகுதியில் மறைந்திருந்ததாகவும், இங்குதான் அவர் ஆங்கிலேயர்களிடம் காட்டிக் கொடுக்கப்பட்டு, சிறைப்பிடிக்கப்பட்டதாகவும் வரலாற்றுக் குறிப்புகள் உள்ளன.
# திருக்களம்பூர்

## அமைவிடம்

திருக்களம்பூர், கடல் மட்டத்திலிருந்து சுமார் 151.03 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமைந்துள்ளது.
# திருக்களம்பூர்

## சமயம்

### இந்துக் கோயில்கள்

கதலிவனேசுவரர் கோயில், கொடியேரியம்மன் கோயில் மற்றும் கருப்பக்குடிபட்டி அய்யனார் கோயில் ஆகிய இந்துக் கோயில்கள் திருக்களம்பூர் நகரில் அமைந்துள்ளன. இக்கோயில்கள் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# மண்டேசுவர் சட்டமன்றத் தொகுதி

**மண்டேசுவர் சட்டமன்றத் தொகுதி** (Monteswar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. மண்டேசுவர், வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மண்டேசுவர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | சௌத்ரி முகமது எதயத்துல்லா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | சாசல் பஞ்சா | rowspan=2 | அகில இந்திய திரிணாமுல் காங்கிரசு |
| 2021 | சௌத்ரி சித்திக் உல்லா | } |  |
# கொளக்காநத்தம்

**கொளக்காநத்தம்** என்பது தமிழ்நாடு மாநிலத்தின் பெரம்பலூர் மாவட்டத்திலுள்ள ஒரு புறநகர்ப் பகுதியாகும்.
# கொளக்காநத்தம்

## அமைவிடம்

கொளக்காநத்தம், கடல் மட்டத்திலிருந்து சுமார் 113.17 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.
# கொளக்காநத்தம்

## கல்வி

### கல்லூரிகள்

அரசு கலை மற்றும் அறிவியல் கல்லூரி ஒன்று கொளக்காநத்தம் பகுதியில் நிறுவப்பட்டுள்ளது. இக்கல்லூரியில் 280 மாணவர்கள் சேர்ந்து பயில அனுமதிக்கத் திட்டமிடப்பட்டுள்ளது.
# கொளக்காநத்தம்

## மருத்துவம்

பெரம்பலூர் மாவட்டம் ஆலத்தூர் வட்டத்தில், வட்டார பொது சுகாதார ஆய்வகம் மற்றும் அலுவலகத்தின் அலகு ஒன்று, சுமார் ரூ.50 இலட்சத்தில், கொளக்காநத்தத்தில் கட்டப்பட்டுள்ளது.
# கொளக்காநத்தம்

## அரசியல்

கொளக்காநத்தம் பகுதியானது, குன்னம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# கால்னா சட்டமன்றத் தொகுதி

**கால்னா சட்டமன்றத் தொகுதி** (Kalna Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. கால்னா, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# கால்னா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | ஆர்ப் கிருசுணா கோனார் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | நூருல் இசுலாம் மோலியா | இந்திய தேசிய காங்கிரசு</br> |  |
| 1977 | குருபிரசாத் சிங் ராய் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | அஞ்சு கர் |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | அஞ்சலி மோந்தல் |  |  |
| 2011 | பிசுவசித் குந்து | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | தேவ்பிரசாத் பாக் | } |  |
# வேந்தன்பட்டி

**வேந்தன்பட்டி** என்பது தமிழ்நாடு மாநிலத்தில் புதுக்கோட்டை மாவட்டத்தின்
புதுக்கோட்டை நகரிலிருந்து சுமார் 45 கி.மீ. தொலைவில் அமைந்துள்ள ஒரு புறநகர்ப் பகுதியாகும். பொன்னமராவதி சுமார் 5 கி.மீ. தூரத்தில் இவ்வூர் உள்ளது.
# வேந்தன்பட்டி

## அமைவிடம்

வேந்தன்பட்டி, கடல் மட்டத்திலிருந்து சுமார் 159.18 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.
# வேந்தன்பட்டி

## சமயம்

### இந்துக் கோயில்கள்

நெய் நந்தீசுவரர் கோயில் மற்றும் மீனாட்சி சொக்கலிங்கேஸ்வரர் கோயில் ஆகிய இந்துக் கோயில்கள் வேந்தன்பட்டியில் கட்டப்பட்டுள்ளன.
# எபிடோட்டு குழு

**எபிடோட்டு குழு** (*Epidote group*) என்பது தீப்பாறைகளிலும் உருமாற்றப் பாறைகளிலும் பொதுவாகக் காணப்படும் சோரோசிலிகேட்டு கனிமத்தின் ஒரு குழுவாகும்.
# எபிடோட்டு குழு

## எபிடோட்டு குழு கனிமங்கள்

- கிளினோசோயிசைட்டு, (CaCa)(AlAlAl)O[Si<sub>2</sub>O<sub>7</sub>][SiO<sub>4</sub>](OH)
- எபிடோட்டு, (CaCa)(AlAlFe(<sup>3+</sup>))O[Si<sub>2</sub>O<sub>7</sub>][SiO<sub>4</sub>](OH)
- எபிடோட்டு-(Sr), (CaSr)(AlAlFe(<sup>3+</sup>))O[Si<sub>2</sub>O<sub>7</sub>][SiO<sub>4</sub>](OH)
- ஆன்காக்கைட்டு, (CaPb)(AlAlFe<sup>(3+)</sup>)O[Si<sub>2</sub>O<sub>7</sub>][SiO<sub>4</sub>](OH)
- எஃப்லிகைட்டு, (CaCa)(AlAlSc)O[Si2O7][SiO4](OH)
- முக்கிணைட்டு, (CaCa)(AlAlV<sup>(3+)</sup>)O[Si2O<sub>7</sub>][SiO4](OH)
- நைகாடைட்டு, (CaSr)(AlAlAl)O[Si2O7][SiO4](OH)
- பைமண்டைட்டு, (CaCa)(AlAlMn<sup>(3+)</sup>)O[Si2O<sub>7</sub>][SiO<sub>4</sub>](OH)
- பைமோண்டைட்டு-(Pb), (CaPb)(AlAlMn<sup>(3+)</sup>)O[Si2O<sub>7</sub>][SiO<sub>4</sub>](OH)
- பைமோண்டைட்டு-(Sr), (CaSr)(AlAlMn<sup>(3+)</sup>)O[Si<sub>2</sub>O<sub>7</sub>][SiO<sub>4</sub>](OH)
- துவெட்டில்லைட்டு, (CaSr)(Mn<sup>(3+)</sup>AlMn<sup>(3+)</sup>)O[Si<sub>2</sub>O<sub>7</sub>][SiO<sub>4</sub>](OH)}}
# தே. ரா. பண்டார்கர்

**தேவதத்த இராமகிருஷ்ண பண்டார்கர்** (*Devadatta Ramakrishna Bhandarkar*)(19 நவம்பர் 1875-13 மே 1950) இந்தியத் தொல்லியல் ஆய்வகத்துடன் இணைந்து பணியாற்றிய தொல்லியல் நிபுணரும் கல்வெட்டியலாளரும் ஆவார். மராத்தி கவுட சாரஸ்வத் பிராமணக் குடும்பத்தில் பிறந்த இவர், புகழ்பெற்ற இந்தியவியலாளர் இராமகிருட்டிண கோபால் பண்டார்கரின் மகன் ஆவார்.
# தே. ரா. பண்டார்கர்

## இளமை வாழ்க்கை

பண்டார்கர் 19 நவம்பர் 1875 அன்று பிறந்தார். வரலாற்றில் பட்டம் பெற்ற பிறகு, இந்தியத் தொல்லியல் ஆய்வகத்தில் சேர்ந்தார். அங்கு ஹென்றி கசின் என்பருக்கு உதவியாளராக மேற்கு வட்டத்திற்கு அனுப்பப்பட்டார்.
# தே. ரா. பண்டார்கர்

## தொழில் வாழ்க்கை

உதவி கண்காணிப்பாளராக, பண்டார்கர் அப்போதைய இராஜபுதனத்தில் பணிபுரிந்தார். அங்கு சித்தோர்கார் மாவட்டத்திலுள்ள நகரி நகரத்தை அகழ்வாராய்ச்சி செய்தார். கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராக ஜார்ஜ் திபோவுக்குப் பிறகு 1917 முதல் 1936 வரை பதவியில் இருந்தார்.  
தென்னாப்பிரிக்க இந்தியர்கள் பற்றிய கேள்வி தொடர்பாக 1896 ஆம் ஆண்டில் பம்பாய் மாகாணத்தின் புனேவில் பண்டார்கரை காந்தியைச் சந்தித்துள்ளார்.  
இந்தியத் தொல்லியல் துறையின் மேற்கு வட்டத்தின் கண்காணிப்பு தொல்லியலாளராக, இவர் 1911-12 இல் மொகெஞ்சதாரோவுக்கு சென்றார்.
# விக்கிப்பீடியா:முதற்பக்கக் கட்டுரைகள்/சூன் 1, 2025

<div id="mp-tfa-img">  
</div>
**கௌதம புத்தர்** என்பவர் கி.மு 563க்கும், கி.மு 483க்கும் இடையில் வாழ்ந்தவர். இவரை அடிப்படையாகக் கொண்டு பௌத்த சமயம் உருவாக்கப்பட்டது. இவரது இயற்பெயர் “சித்தார்த்த கௌதமர்” என்பதாகும். பின்னர் இவர் ஞானம் பெற்று புத்தர் (ஞானம் பெற்றவர்) ஆனார். இவர் "சாக்கிய முனி" என்றும் அழைக்கப்பட்டார். புத்த சமயத்தின் மிகவும் முக்கியமானவரென்ற வகையில், கௌதமருடைய வாழ்க்கையையும் வழி காட்டல்களையும் துறவிமட விதிகளையுமே பௌத்த பிக்குகள் மனனம் செய்துவந்தார்கள். அவற்றுள் மிக முக்கியமானதாக தம்மபதம் விளங்குகிறது. பிற மத நூல்களைப் போன்று அல்லாமல் இந்நூல் மக்களின் அன்றாடப் பேச்சு வழக்கில் உருவாக்கப்பட்டது. மேலும் எளிய நடை இதன் சிறப்பம்சம் ஆகும். குரு - சீட பரம்பரையூடாக வாய்மொழி மூலம் கடத்தப்பட்டு வந்த இத்தகவல்கள், நூறு ஆண்டுகளுக்குப் பின்னர் திரிபிடகம் என்கிற நூலாக எழுத்துவடிவம் பெற்றது. **மேலும்...**
---
<div id="mp-tfa-img">  
</div>
**சவூதி அரேபியா** மேற்கு ஆசியாவில் உள்ள ஒரு நாடு ஆகும். இது மத்திய கிழக்கின் நடுவில் அமைந்துள்ளது. அரபுத் தீபகற்பத்தின் பெரும்பாலான பகுதிகளை இது ஆக்கிரமித்துள்ளது. சுமார் 21.50 இலட்சம் சதுர கிலோமீட்டர் பரப்பளவு கொண்ட இந்நாடு, உலகின் பன்னிரெண்டாவது மிகப் பெரிய நாடு ஆகும். இந்நாட்டின் நிலப்பரப்பில் பெரும்பாலான பகுதி வறண்ட பாலைவனம், தாழ்நிலப் பகுதி, புல்வெளி மற்றும் மலைகளைக் கொண்டுள்ளது. செங்கடல் மற்றும் பாரசீக வளைகுடா ஆகிய இரு கடல்களின் கடற்கரையையும் கொண்ட ஒரே நாடு சவூதி அரேபியா தான். இந்நாட்டின் தலைநகரம் மற்றும் மிகப் பெரிய நகரம் ரியாத் ஆகும். ஜித்தா, மக்கா, மதீனா முதலியன பிற முக்கியமான நகரங்கள் ஆகும். இந்நாட்டின் மக்கள் தொகை கிட்டத்தட்ட 3.22 கோடி. அரபுலகில் சவூதி அரேபியா நான்காவது மிக அதிக மக்கள் தொகையைக் கொண்டுள்ளது. **மேலும்...**
# இராகினி சிங்

**இராகிணி சஞ்சீவ் சிங்** *( Ragini Sanjeev Singh)* (பிறப்பு 1981) சார்க்கண்டைச் சேர்ந்த இந்திய அரசியல்வாதி ஆவார். இவர் தன்பாத் மாவட்டத்தில் உள்ள ஜரியா சட்டமன்றத் தொகுதியின் உறுப்பினராக உள்ளார். இவர் 2024-ஆம் ஆண்டு சார்க்கண்டு சட்டப்பேரவைத் தேர்தலில் பாரதிய ஜனதா கட்சியைப் பிரதிநிதித்துவப்படுத்தி வெற்றி பெற்றார்.
# இராகினி சிங்

## தொடக்க கால வாழ்க்கை மற்றும் கல்வி

ஜார்க்கண்டின் தன்பாத் மாவட்டத்தில் உள்ள ஜாரியா சேர்ந்தவர் இராகினி. இவர் ஒரு அரசியல்வாதியான சஞ்சீவ் சிங் என்பவரை மணந்தார், இவரது மாமனார் மறைந்த முன்னாள் சட்டமன்ற உறுப்பினர் சூர்யதியோ சிங் ஆவார். முன்னதாக 2019 ஆம் ஆண்டு ஜார்க்கண்ட் சட்டப்பேரவைத் தேர்தலில், இவர் தனது மைத்துனி இந்திய தேசிய காங்கிரஸின் பூர்ணிமா நீரஜ் சிங்கிடம் 12,054 வாக்குகள் வித்தியாசத்தில் தோல்வியடைந்தார். இராகினி பாரதிய ஜனதா கட்சி சார்பில் போட்டியிட்டு 67,732 வாக்குகளைப் பெற்றார், பூர்ணிமா 79,786 வாக்குகளைப் பெற்றார்.
# சின்னமேளம்

தமிழ்நாட்டின் கோவில் சார்ந்த இசைக்குழுக்களின் ஒன்றான **சின்னமேளம்** குழு, சதிராட்டத்தை (**சதிர் ஆட்டம்**) மையமாகக் கொண்டது.சின்னமேளம் குழுவில் சதிராட்டம் ஆடும் பெண் கலைஞர்கள், நட்டுவனார் (பாடும் கலைஞர்), குழலிசை, மிருதங்கம் மற்றும் தித்திக்காரர் எனப்படும் சுதியிசைக் கலைஞர்கள் இருப்பர். சதிராட்டத்திற்கு ஆங்கிலேயர் ஆட்சிக் காலத்தில் உயர் சாதியினரால் பரதநாட்டியம் என்ற புதிய பெயர் சூட்டப்பட்டு ஆடப்பட்டுவருகிறது.
# சின்னமேளம்

## தோற்றம்

தமிழர் நாட்டியக் கலையானது துவக்கக் காலத்தில் **கூத்து** என்ற பெயருடன் விளங்கியது. விஜயநகரப் பேரரசு ஆட்சியின் போது துவங்கிய சதிராட்டம், தமிழ்நாட்டில் செப்டம்பர் 1947 வரை சதிர் ஆட்டம், தாசியாட்டம், தேவரடியார் ஆட்டம் எனப்பெயர் பெற்று விளங்கியது. சதிராட்டக் குழுவினரை **சின்னமேளம்** என அழைக்கப்படுவது வழக்காக இருந்தது. அச்சமூகத்தினர் தற்காலத்தில் இசை வேளாளர் என்று அறியப்படுகின்றனர்.
# சின்னமேளம்

## தேவதாசி முறை ஒழிப்பு

சமூக நல ஆர்வலர் சு. முத்துலெட்சுமி ரெட்டியாரின் முயற்சியால் 9 அக்டோபர் 1947 அன்று தமிழ்நாடு தேவதாசிகள் ஒழிப்புச் சட்டம் இயற்றப்ப்பட்டு தேவதாசி முறை தடை செய்யப்படும் வரை, தமிழகக் கோயில்களிலும் அது சார்ந்த நிகழ்வுகளிலும் நடத்தப்பட்ட சதிராட்டம் சின்னமேளம் குழுவினரிடம் இருந்தது. தேவதாசி முறை தடை செய்யப்பட்டதால் சின்னமேளத்தைச் சேர்ந்த கலைஞர்களின் சிலர் திரைப்படங்களில் ஆடியும், பாடியும் நடித்தனர். பெரும்பான்மை சின்னமேளக் கலைஞர்கள் வறுமையில் வாடினர்.
# சின்னமேளம்

## உதவித்தொகை

நாட்டுப்புறக் கலைஞர்கள் நலவாரியத்தில் பதிவு செய்துள்ள உறுப்பினர்களுக்கு, பிற அமைப்புசாரா தொழிலாளர் நலவாரியங்களில் பதிவு செய்துள்ள உறுப்பினர்களுக்கு வழங்கப்படும் அனைத்து நலத்திட்ட உதவிகளையும் வழங்கிட தமிழ்நாடு அரசு ஆணையிட்டுள்ளது. நாட்டுப்புறக் கலைஞர்கள் நலவாரியத்தில் பதிவுசெய்துள்ள சின்னமேளம் உறுப்பினர்களுக்கு மூக்குக்கண்ணாடி, கல்வி நிதியுதவி, திருமண நிதியுதவி, மகப்பேறு நிதியுதவி, கருக்கலைப்பு / கருச்சிதைவு நிதியுதவி, இயற்கை மரணம் / ஈமச்சடங்கிற்கான நிதியுதவி, விபத்து மரண உதவித் தொகை ஆகிய நிதியுதவிகள் வழங்கப்பட்டு வருகின்றன.
# சின்னமேளம்

## பெரிய மேளம்

பெரிய மேளம் என்ற குழு இசையை முதன்மையாகக் கொண்டது. இக்குழுவில் நாகசுரம், தவில், ஒத்து, தாளம் போன்றவற்றைக் கொண்ட இசைக் குழுவினரைக் குறிக்கிறது பெரிய மேளக்காரர்கள் தற்போதும் கோயில் மற்றும் திருமணம் மற்றும் விழாக்களில் பங்காற்றி வருகின்றனர். இக்குழுவில் சதிராட்டம் ஆடும் பெண் கலைஞர்கள் இருப்பதில்லை.
# சின்னமேளம்

## இதனையும் பார்க்க

- ஆடல் கணிகை
# மெமாரி சட்டமன்றத் தொகுதி

**மெமாரி சட்டமன்றத் தொகுதி** (Memari Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. மெமாரி, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதி வேட்பாளர்களுக்காக ஒதுக்கப்பட்டுள்ளது.
# மெமாரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | பினாய் கிருசுணா கோனார் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | நபா குமார் சாட்டர்ஜி | இந்திய தேசிய காங்கிரசு</br> |  |
| 1977 | பெனாய் கோனார் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | மகாராணி கோனார் |  |  |
| 1987 |  |  |  |
| 1991 |  |  |  |
| 1996 | தபசு சட்டோபாத்யாய் |  |  |
| 2001 |  |  |  |
| 2006 | சந்தியா பட்டாச்சார்யா |  |  |
| 2011 | அபுல் ஆசிம் மோந்தல் | rowspan=3 | அகில இந்திய திரிணாமுல் காங்கிரசு |
| 2016 | பேகம் நர்கீசு |  |  |
| 2021 | மதுசூதன் பட்டாச்சார்யா | } |  |
# வர்த்தமான் வடக்கு சட்டமன்றத் தொகுதி

**வர்த்தமான் வடக்கு சட்டமன்றத் தொகுதி** (Bardhaman Uttar Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. இது வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# வர்த்தமான் வடக்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | அபர்ணா சாகா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | நிசித் குமார் மாலிக் | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# பாதார் சட்டமன்றத் தொகுதி

**பாதார் சட்டமன்றத் தொகுதி** (Bhatar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. பாதார், வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாதார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அனத் பந்து கோசு | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | போலாநாத் சென் | rowspan=2 | இந்திய தேசிய காங்கிரசு</br> |
| 1977 |  |  |  |
| 1982 | செய்யது முகமது மாசிக் | rowspan=6 | இந்தியப் பொதுவுடமைக் கட்சி (மார்க்சிஸ்ட்)</br> |
| 1987 |  |  |  |
| 1991 | மெகபூ சரே தி |  |  |
| 1996 | சுபாசு மோந்தல் |  |  |
| 2001 |  |  |  |
| 2006 | செய்யது முகமது மாசிக் |  |  |
| 2011 | பனமாலி அசுரா | rowspan=3 | அகில இந்திய திரிணாமுல் காங்கிரசு |
| 2016 | சுபாசு மோந்தல் |  |  |
| 2021 | மங்கோபிந்த அதிகாரி | } |  |